biswa921/hiwiki-latest-pages-articles-raw huggingface dataset:
१६ दिसम्बर

१६ दिसंबर ग्रेगोरी कैलंडर के अनुसार वर्ष का ३५०वाँ (लीप वर्ष मे ३५१वाँ) दिन है। वर्ष में अभी और १५ दिन बाकी है।

 प्रमुख घटनाएँ 
 1631 – इटली के माउंट विसुवियस में ज्वालामुखी विस्फोट से छह गांव तबाह, चार हजार से अधिक लोग मारे गये।
 1707 – जापान के माउंट फुजी पर्वत में अंतिम बार ज्वालामुखी विस्फोट हुआ।
 1824 – ग्रेट नॉर्थ हाॅलैंड नहर खोली गयी।
 1862 – नेपाल ने संविधान को अपनाया।
 1889 – ब्रिटिश संसद की अधिकार घोषणा को राजा विलियम तथा रानी मेरी ने स्वीकार कर शासन में जनता के अधिकार को मान्यता दी
 1922 – पोलैंड के राष्ट्रपति गैब्रियल नारुतोविक्ज़ की हत्या कर दी गई।
 1927 – आस्ट्रेलिया के महान् बल्लेबाज सर डॉन ब्रैडमैन ने न्यूसाउथ वेल्स और दक्षिण ऑस्ट्रेलिया के बीच मैच से अपने प्रथम श्रेणी क्रिकेट की शुरुआत की।
 1929 – कलकत्ता (अब कोलकाता) विद्युत आपूर्ति निगम ने हुगली नदी के भीतर नहर की खुदाई आरंभ की।
 1951 – हैदराबाद में सालार जंग संग्रहालय की स्थापना की गयी।
 1958 – कोलंबिया की राजधानी बोगोटा में एक गोदाम में लगी भीषण आग में 82 लोगों की मौत।
 1959 – पश्चिमी पाकिस्तान के लोवाराय दर्रे में भारी बर्फबारी से 48 लोगों की मौत।
 1971 – भारत और पाकिस्तान के बीच संघर्ष विराम पर सहमति के बाद बंगलादेश पाकिस्तान से पृथक् होकर स्वतंत्र राष्ट्र बना।
 1985 – तमिलनाडु के कलपक्कम में पहले फास्ट ब्रीडर टेस्ट रिएक्टर (एफबीटीआर) की स्थापना।
 1991 – कजाखस्तान ने सोवियत संघ से स्वतंत्रता की घोषणा की।
 1993 – नयी दिल्ली में 'सभी के लिए शिक्षा' सम्मेलन प्रारम्भ।
 1994 – पलाउ संयुक्त राष्ट्र का 185वां सदस्य बना।
 1999 – गोलन पहाड़ी के मुद्दे पर सीरिया-इस्रायल वार्ता विफल।
 2004 – दूरदर्शन की फ्री टु एयर डीटीएच सेवा 'डीडी डायरेक्ट +' का शुभारंभ प्रधानमंत्री द्वारा किया गया था।
 2006 – नेपाल में अंतरिम संविधान को अंतिम रूप दिया गया। इसके तहत राजा ज्ञानेन्द्र को देश के प्रमुख के पद से हटा दिया गया।
 2008 – केन्द्रीय विश्वविद्यालयों के शिक्षकों के वेतन पुनरीक्षण को गठित चड्ढा समिति की संस्तुतियों को केन्द्र सरकार ने मंज़ूर किया।
 2013 – फिलीपीन्स की राजधानी मनीला में एक बस के पलटने से 18 लोगों की मौैत हो गयी तथा 20 अन्य घायल हो गये।
 2014 – पाकिस्तान में पेशावर के एक स्कूल में तहरीक ए तालिबान के हमले में 145 लोगों की मौत हुई जिनमें ज्यादातर स्कूली बच्चे थे।
 जन्म 
 सुगन्ध कुमरिआ
 1937 – हवा सिंह - भारत के सर्वश्रेष्ठ मुक्केबाजों में से एक थे।

 निधन 
 1515 – अल्फांसो डे अल्बुकेरक - गोवा का पुर्तग़ाली गवर्नर।
 1971 – अरुण खेतरपाल परमवीर चक्रसम्मानित भारतीय सैनिक।
 2002 – शकीला बानो - प्रसिद्ध भारतीय महिला क़व्वाल थीं।
 बाहरी कडियाँ 
 बीबीसी पर यह दिन

दिसम्बर, १६
११ दिसम्बर

11 दिसंबर ग्रेगोरी कैलंडर के अनुसार वर्ष का 345वॉ (लीप वर्ष में 346 वॉ) दिन है। साल में अब 20 दिन शेष रहे है।

 प्रमुख घटनाएँ 
 1687- ईस्ट इंडिया कंपनी ने मद्रास (अब तमिलनाडु भारत) में नगर निगम बनाया।
 1946- डॉ॰ राजेन्द्र प्रसाद भारत की संविधान सभा के अध्यक्ष निर्वाचित हुए थे । 
संयुक्त राष्ट्र द्वारा युनिसेफ की स्थापना की गई।
 1983- बँगला देश के मुख्य मार्शल लॉ प्रशासक मोहम्मद इर्शाद ने स्वयं को राष्ट्रपति घोषित किया।
 1997- ग्रीन हाउस गैसों में कमी लाने के लिए क्योटो संधी पर हस्ताक्षर किए गए।
 2001- चीन को विश्व व्यापार संगठन में प्रवेश मिला।
2014- अंतरराष्ट्रीय योग दिवस जिसकी पहल भारत के प्रधानमंत्री नरेन्द्र दामोदर दास मोदी ने संयुक्त राष्ट्र में रखकर की जिसकी स्वीकृति संयुक्त राष्ट्र ने 11 दिसंबर 2014 दे दी।

 जन्म 
 1922- दिलीप कुमार, प्रसिद्ध हिंदी फिल्म अभिनेता
 1935- प्रणव मुखर्जी, भारत के पूर्व राष्ट्रपति
 1969- विश्वनाथन आनंद
 1967- लिसी सैम्युल ,भारतीय महिला तेज धावक

 निधन 
 2004- एम. एस. सुब्बालक्ष्मी, कर्नाटक संगीत की प्रसिद्ध गायिका एवं अभिनेत्री

 बाहरी कडियाँ 
 बीबीसी पर यह दिन

दिसम्बर, ११
विष्णु श्रीधर वाकणकर

right|thumb|250px|डॉ विष्णु श्रीधर वाकणकर
डॉ विष्णु श्रीधर वाकणकर (उपाख्य : हरिभाऊ वाकणकर ; 4 मई 1919 – 3 अप्रैल 1988) भारत के एक प्रमुख पुरातत्वविद् थे। उन्होंने भोपाल के निकट भीमबेटका के प्राचीन शिलाचित्रों का अन्वेषण किया। अनुमान है कि यह चित्र १,७५,००० वर्ष पुरानें हैं। इन चित्रों का परीक्षण कार्बन-डेटिंग पद्धति से किया गया, इसीके परिणामस्वरूप इन चित्रों के काल-खंड का ज्ञान होता है। इससे यह भी सिद्ध होता है कि उस समय रायसेन जिले में स्थित भीम बैठका गुफाओं में मनुष्य रहता था और वो चित्र बनाता था। सन १९७५ में भारत सरकार ने उन्हें पद्मश्री से सम्मानित किया।

श्री वाकणकर जन्म मध्य प्रदेश के नीमच में हुआ था। वे संस्कार भारती से सम्बद्ध थे, संस्कार भारती के संस्थापक महामंत्री थे। ज्ञात हो कि संस्कार भारती संगठन कला एवं साहित्य को समर्पित अखिल भारतीय संगठन है। इसकी स्थापना चित्रकार बाबा योगेंद्र जी पद्मश्री (2017) ने 1981 में की।

डॉ॰ वाकणकर जी ने अपना समस्त जीवन भारत की सांस्कृतिक धरोहरों को सहेजने में अर्पित किया। उन्होंने अपने अथक शोध द्वारा भारत की समृद्ध प्राचीन संस्कृति व सभ्यता से सारे विश्व को अवगत कराया। इन्होंने 'सरस्वती नदी भारतवर्ष में बहती थी', इसकी अपने अन्वेषण में पुष्टि करने के साथ-साथ इस अदृश्य हो गई नदी के बहने का मार्ग भी बताया। इनके शोध के परिणाम सम्पूर्ण विश्व को आश्चर्यचकित कर देने बाले हैं। आर्य-द्रविड़ आक्रमण सिद्धान्त को झुठलाने बाली सच्चाई से सबको अवगत कराने का महत्वपूर्ण कार्य सम्पादित किया।

राष्ट्रीय स्वयंसेवक संघ में आने पर उन्होंने आदिवासी क्षेत्रों में सामाजिक और शैक्षिक उत्थान कार्य किया। लगभग 50 वर्षों तक जंगलों में पैदल घूमकर विभिन्न प्रकार के हजारों चित्रित शैल आश्रयों का पता लगाकर उनकी कापी बनाई तथा देश-विदेश में इस विषय पर विस्तार से लिखा, व्याख्यान दिए और प्रदर्शनी लगाई। प्राचीन भारतीय इतिहास एवं पुरातत्व के क्षेत्र में डॉ॰ वाकणकर ने अपने बहुविध योगदान से अनेक नये पथ का सूत्रपात किया।

संस्कार भारती ने एक महत्वपूर्ण निर्णय लेते हुए इस महान कलाविद, पुरातत्ववेत्ता, शोधकर्ता, इतिहासकार, महान चित्रकार का जन्म-शताब्दी वर्ष 4 मई 2019 से 3 मई 2020 तक मनाने का सर्वसम्मति से निर्णय लिया है। यह इस विश्व विख्यात कला-साधक को सच्ची श्रद्धाञ्जलि होगी।

 इन्हें भी देखें
भीमबेटका

 बाह्य कडियाँ 
 डॉ. विष्णु श्रीधर वाकणकर
 विष्णु श्रीधर वाकंकर साक्षात्कार
 भीमबेटका के शिलाचित्र
 UNESCO page
 डॉ. विष्णु श्रीधर वाकणकर : इतिहास पथ के महायात्री 

श्रेणी:भारतीय पुरातत्वविद
श्रेणी:1919 में जन्मे लोग
श्रेणी:१९८८ में निधन
श्रेणी:राष्ट्रीय स्वयंसेवक संघ के सदस्य
जीढ़ोग बागस ओका

जीढोग़ बागस ओका (१९२१-२००२) इण्डोनेशिया में एक अग्रगण्य हिन्दू समाज सुधारक थीं। यह महिला इण्डोनेशिया में हिन्दू धर्म की सब से बडी नेता थी। इन्होंने १९६० में परिषद हिन्दु धर्म नामक् संस्था स्थापित की।

वे एक दार्शनिक और समाज सेविका थी। इनकी श्रद्धा अहिंसा और सत्य में थी।
 जीढोग़ बागस ओका

श्रेणी:इण्डोनेशिया के हिन्दू
कम्युनिस्ट पार्टी (स्वीडेन)

right|150px|Kommunistiska Partiet

कम्युनिस्ट पार्टी (Kommunistiska Partiet) स्वीडेन का एक साम्यवादी दल राजनीतिक दल है। फ्रंक बाउदे नें १९७० में इस दल की स्थापना की।

इस दल का अध्यक्ष अन्देर्स कर्ल्सोन है।

यह दल Proletären का प्रकाशन करता है।
इस दल का युवा संगठन Revolutionär Kommunistisk Ungdom है।

१९७३ के संसदीय चुनाव में इस दल को ८०१४ मत (०.१६%) मिले।
पर दल संसद की कोई भी सीट जीतने में नाकाम रहा।

 External link 
 www.kommunistiskapartiet.org

श्रेणी:स्वीडन के राजनीतिक दल
सान्दिनिस्ता राष्ट्रीय मुक्ति मोर्चा

thumb|Commonsसान्दिनिस्ता राष्ट्रीय मुक्ति मोर्चा (Frente Sandinista de Liberación Nacional) निकरागुआ का एक समाजवादी राजनीतिक दल है। कर्लोस फोन्सेका नें १९६१ में इस दल की स्थापना की।

इस दल का महासचिव दनिएल ओर्तेगा है।

यह दल Visión Sandinista का प्रकाशन करता है।
इस दल का युवा संगठन Juventud Sandinista 19 de Julio है।

२००१ के राष्ट्रपति चुनाव में इस दल के प्रत्याशी, Daniel Ortega, को ८७६९२७वोट (४३%) मिले। २००१ के संसदीय चुनाव में इस दल को ९१५४१७ मत (४२.१%, ४१ सीटें) मिले।

यह दल सोशलिस्ट इन्टरनैशनल से सम्बद्ध है।

 External link 
 www.fsln-nicaragua.com

श्रेणी:निकरागुआ के राजनीतिक दल
नेपाली कांग्रेस

thumb
thumb|200px|right| नेपाली कांग्रेस पार्टी कार्यालय

नेपाली कांग्रेस ( नेपाली: नेपाली काँग्रेस; संक्षिप्त: नेकां), नेपाल की सबसे बड़ी सामाजिक-लोकतांत्रिक राजनीतिक पार्टी है। वर्तमान में, जुलाई 2021 से यह सत्तारूढ़ दल है। नेपाली कांग्रेस लोकप्रिय मतों और सदस्यता के आधार पर नेपाल की सबसे बड़ी पार्टी बनी हुई है। 

नेपाल में बहुमत के साथ निर्वाचित होने वाली एकमात्र पार्टी, नेकां ने तीन चुनावों के बाद 1959, 1991 और 1999 में बहुमत की सरकार बनाई है। 2013 के संविधान सभा चुनाव के बाद यह सबसे बड़ी पार्टी बन के उभरी है, और 2015 में नेपाल के संविधान की घोषणा में इसने अग्रणी भूमिका निभाई है।http://www.myrepublica.com/portal/index.php?action=news_details&news_id=64849
 
पार्टी का गठन 1950 में लोकतांत्रिक समाजवादी आधार पर नेपाली राष्ट्रीय कांग्रेस और नेपाल डेमोक्रेटिक कांग्रेस के विलय के द्वारा किया गया था। नेकां प्रधानमंत्रियों ने राणा वंश के पतन और पंचायत युग की शुरुआत के बीच चार सरकारों का नेतृत्व किया है, जिसमें 1959 के आम चुनाव के बाद नेपाल की पहली लोकतांत्रिक रूप से चुनी गई सरकार भी शामिल है। 1990 के दशक की शुरुवात से, पार्टी ने मुख्यधारा की अन्य, केंद्र-वाम सामाजिक-लोकतांत्रिक मूल्य वाले दलों का अनुसरण किया है।

 चुनावी प्रदर्शन
 विधायी चुनाव 

चुनावनेतानिर्वाचन क्षेत्र के वोटपार्टी सूची मतसीटेंस्थानपरिणामी सरकारसंख्या%% परिवर्तनसंख्या%% परिवर्तनसंख्या+/-1959विश्वेश्वर प्रसाद कोइराला666,89837.20प्रथम1991कृष्णप्रसाद भट्टराई2,742,45237.750.55 36 प्रथम1994गिरिजा प्रसाद कोइराला2,545,28733.384.37 27 द्वितीय1999कृष्णप्रसाद भट्टराई3,214,06837.293.91 28 प्रथम2008गिरिजा प्रसाद कोइराला2,348,89022.7914.502,269,88321.14 4 द्वितीय2013सुशील कोइराला2,694,98329.807.012,418,37025.554.41 81 प्रथम2017शेर बहादुर देउबा3,590,79335.755.953,128,38932.787.23 133  द्वितीय

सन्दर्भ

 बाहरी कड़ियां 
 www.nepalicongress.org.np

श्रेणी:नेपाल के राजनीतिक दल
वड़ापाव

वड़ापाव वस्तुतः भारतीय राज्य महाराष्ट्र का सर्वाधिक लोकप्रिय व सुलभ खाद्य है। एक प्रकार से यह बर्गर का भारतीय संस्करण है जिसमें पाव बन के मध्य रख कर वड़ा को चटनी या मिर्च के साथ गरमा गरम परोसा जाता है। वड़ा में मसले गये आलू (मराठी मे "बटाटा") पर बेसन की परत चढ़ाकर और तल कर बनाया जाता है। वैसे तो यह मूलतः नाश्ते के रूप में खाने हेतु उपयुक्त है पर यह खाया दिन भर ही जाता है।

Discover the ultimate juicing experience with https://juicerhunter.com/! Explore top-rated juicers, expert reviews, and comprehensive buying guides to find the perfect juicer for your needs. Uncover the secrets to extracting the maximum nutrition and flavor from fruits and vegetables. Juicer Hunter is your trusted partner in the pursuit of health and wellness through the art of juicing. Start your journey to vibrant living today

 संदर्भ 
श्रेणी:भारतीय खाना
श्रेणी:रसोई
राजेश चेतन

परिचय 

जन्म भिवानी (हरियाणा) 
शिक्षा एम . काम।
1989 हांसी, हरियाणा में पहली बार काव्य पाठ।
1992 आकाशवाणी, रोहतक से काव्य पाठ।
1998 में गणतंत्र दिवस पर लाल किला कवि सम्मेलन में काव्य पाठ।
2001 भारतीय साहित्य परिषद द्वारा सतपाल चुघ पुरस्कार।
2002 पेरिस में गुजराती समाज के मंच से काव्य पाठ।
2002 हिन्दु कल्चरल सोसाईटी लीडस (यू के) के मंच से काव्य पाठ। 
2002 मेनचेस्टर (यू के) के मंच से काव्य पाठ।
2002 बी बी सी लन्दन आकाशवाणी से काव्य पाठ।
2002 गीतांजली बहुभाषी समाज, बर्मिघम के मंच से काव्य पाठ।
2002 यू के हिन्दी समिति लन्दन द्वारा सम्मानित।
2003 में पुरूषोतम प्रतीक पुरस्कार से सम्मानित।
2003 सेलुलर जेल, अण्डमाण से काव्य पाठ।
2004 साहित्य भारती, उन्नाव द्वारा रमई काका पुरस्कार से सम्मानित।
2005 संस्कार भारती, हापुड द्वारा राम कुमार समृति सम्मान।
2005 सांस्कृतिक मंच, भिवानी द्वारा विशिष्ट सारस्वत सम्मान।
2006 न्यू जर्सी (यू एस) के पंचम हिन्दी महोत्सव में काव्य पाठ।
2006 सेवा इंटरनेशल अटलांटा (यू एस) के मंच से काव्य पाठ।
2006 इंडियन डाक्टर्स एसोसियेशन (यू एस) में काव्य पाठ।
2006 में इंडियन सोशल क्लब, मस्कट (ओमान) के मंच से काव्य पाठ।
राष्ट्रीय स्तर के एक हजार से अधिक कवि सम्मेलनों में काव्य पाठ तथा मंच संचालन।
दूरदर्शन, एनडीटीवी, सब टीवी व विभिन्न चैनल पर काव्य पाठ
राष्ट्रीय समाचार पत्र, पत्रिकाओं में साप्ताहिक कालम।

 कृतियाँ 
 
भारत को भारत रहने दोसम्पादित - कारगिल की हुँकारसम्पादित - रंग दे बसंतीशंखनाद - एलबमवनवासी राम - एलबमतिरंगा - एलबम 

 अन्य 

संयोजक, राष्ट्रीय कवि संगम

 बाहरी कडियाँ 
 
निजी जालघर : [ https://web.archive.org/web/20070105105824/http://www.rajeshchetan.com/ ]

श्रेणी:मंचीय कवि
राम स्वरूप

right|thumb|200px|राम स्वरूप
राम स्वरूप (1920-26 दिसंबर, 1998) वैदिक परम्परा के प्रमुख बुद्धिजीवी थे। उनके लेखन ने सीता राम गोयल और अन्य कई लेखको को प्रभावित किया। 

 जीवन 
राम स्वरूप का जन्म सोनीपत, हरयाणा में सोनीपत, एक धनी परिवार में हुआ था। वह गर्ग गोत्र, अग्रवाल वंश में जन्मे। उनकी शिक्षा दिल्ली में हुई जहां उन्होंने अर्थशास्त्र का अध्ययन किया।

 विचारधारा 
शिक्षा के पश्चात कई वर्ष वह वाम पंथ विचारधारा के प्रभाव में थे। जब उन्हें रूस और चीन में साम्यवाद (कम्यूनिज्म) के नाम पर अत्याचार के बारे में ज्ञाति हुई, वह साम्यवाद के विरोधी हुए और उन्होंने इसके विरुद्ध कई ग्रन्थ लिखे जिनका प्रभाव अमेरिकी बुद्धिजीवियों पर भी पडा।

वह अविवाहित रहे और जीवन के दूसरे भाग को उन्होंने धर्म, ज्ञान और समाज के चिन्तन पर व्यतीत किया।

 इन्हें भी देखें 
 सीता राम गोयल
 राजीव मल्होत्रा
 अरुण शौरी

 बाहरी कड़ियाँ 
रामस्वरूप की जीवनी
यूट्यूब पर रामस्वरूप

श्रेणी:1920 में जन्मे लोग
श्रेणी:भारतीय लेखक
श्रेणी:१९९८ में निधन
शून्य

शून्य (०) एक अंक है जो संख्याओं के निरूपण के लिये प्रयुक्त आजकी सभी स्थानीय मान पद्धतियों का अपरिहार्य प्रतीक है। इसके अलावा यह एक संख्या भी है। दोनों रूपों में गणित में इसकी अत्यन्त महत्वपूर्ण भूमिका है। पूर्णांकों तथा वास्तविक संख्याओं के लिये यह योग का तत्समक अवयव है।

ग्वालियर दुर्ग  में स्थित एक छोटे से मन्दिर - 'चतुर्भुज मंदिर' की दीवार पर शून्य (०) उकेरा गया है जो शून्य के लेखन का दूसरा सबसे पुराना ज्ञात उदाहरण है। यह शून्य आज से लगभग १५०० वर्ष पहले उकेरा गया था।You Can Visit the World’s Oldest Zero at a Temple in India , Smithsonian magazine

 गुण 
 किसी भी वास्तविक संख्या को शून्य से गुणा करने से 
Dry u
शून्य प्राप्त होता है।  (x × 0 = 0)
 किसी भी वास्तविक संख्या को शून्य से जोड़ने या घटाने पर वापस वही संख्या प्राप्त होती है लेकिन घटाने पर (0-x) चिह्न परिवर्तन हो जाता है जहां x धनात्मक संख्या है (x + 0 = x ; x - 0 = x)

 आविष्कार 
प्राचीन बक्षाली पाण्डुलिपि में, जिसका कि सही काल अब तक निश्चित नहीं हो पाया है परन्तु निश्चित रूप से उसका काल आर्यभट्ट के काल से प्राचीन है, शून्य का प्रयोग किया गया है और उसके लिये उसमें संकेत भी निश्चित है। २०१७ में, इस पाण्डुलिपि से ३ नमूने लेकर उनका रेडियोकार्बन विश्लेषण किया गया। इससे मिले परिणाम इस अर्थ में आश्चर्यजनक हैं कि इन तीन नमूनों की रचना तीन अलग-अलग शताब्दियों में हुई थी- पहली की २२५ ई॰ – ३८३ ई॰, दूसरी की ६८०–७७९ ई॰, तथा तीसरी की ८८५–९९३ ई॰। इस प्रश्न का उत्तर नहीं मिल पा रहा है कि विभिन्न शताब्दियों में रचित पन्ने एक साथ जोड़े जा सके।"Carbon dating finds Bakhshali manuscript contains oldest recorded origins of the symbol 'zero'" . Bodleian Library. 2017-09-14. Retrieved 2017-09-14.

 गणितीय गुण 
शून्य, पहली प्राकृतिक पूर्णांक संख्या है। यह अन्य सभी संख्याओं से विभाजित हो जाता है। यदि  कोई वास्तविक या समिश्र संख्या हो तो:

  (0 योग का तत्समक अवयव है)
 
 यदि  तो  ;
 00 को कभी-कभी 1 के बराबर माना जाता है (बीजगणित तथा समुच्चय सिद्धान्त में )''Pour en finir avec 0  sur forums.futura-sciences.com, और सीमा आदि की गणना करते समय अपरिभाषित मानते हैं।
 0 का फैक्टोरियल बराबर होता है 1 ;
  ;
 a/0 परिभाषित नहीं है।
 0/0 भी अपरिभाषित है। 
 कोई पूर्णांक संख्या n> 0 हो तो, 0 का nवाँ मूल भी शून्य होता है। 
 केवल शून्य ही एकमात्र संख्या है जो वास्तविक भी है, धनात्मक भी, ऋणात्मक भी, और पूर्णतः काल्पनिक भी।

सन्दर्भ

 इन्हें भी देखें 
 स्थानीय मान
 शून्यता
 शून्यवाद
 भारतीय संख्या प्रणाली
 लोकविभाग
 बक्षाली पाण्डुलिपि
 ग्वालियर दुर्ग
 भूतसंख्या पद्धति
 आर्यभट्ट की संख्यापद्धति
 ब्रह्मगुप्त
 शून्य से भाजन
 अनन्त

 बाहरी कड़ियाँ 
 ‘शून्य’ की कहानी 500 वर्ष और पुरानी, भारत यूं ही नहीं था विश्व गुरु (जागरण)
 शून्य का आविष्कार, जानिए सचाई क्या है...   (वेबदुनिया)
 शून्य 
 A History of Zero
 Zero Saga
 The Discovery of the Zero
 The History of Algebra
 Edsger W. Dijkstra: Why numbering should start at zero, 192 (PDF of a handwritten manuscript)
 "My Hero Zero" Educational children's song in Schoolhouse Rock!

श्रेणी:संख्या
श्रेणी:गणित
श्रेणी:भारतीय गणित
श्रेणी:शून्य
नीला

नीला रंग वह है, जिसे प्रकाश के प्रत्यक्ष वर्णक्रम की 440–490 nm की तरंगदैर्घ्य द्वारा दृश्य किया जाता है। यह एक संयोजी प्राथमिक रंग है।  यदि HSL एवं HSV वर्ण चक्र पर देखें तो इसका सम्पूरक रंग पीला है,। परंपरागत वर्णचक्र पर इसका सम्पूरक रंग है नारंगी। 

भारत का राष्ट्रीय खेल-रंग भी नीला है जो धर्म-नि:पक्षता  का प्रतीक-रंग है। 

 नीले रंग के परिवर्तन 
 गहरा नीला 

 मध्यम नीला 

यह रंग विकिपीडिया के आंतरिक कडी़ दिखाने हेतु भी प्रयोग होता है।

 हलका नीला 

 शाही नीला 

 रॉयल ब्लू (वेब रंग) 

 एलिस नीला 

 वायु सेना नीला 

thumb|150px|left|ब्रिटेन की शाही वायु सेना का प्रतीक
इस रंग को यह नाम ब्रिटेन की रॉयल एयरफोर्स के ध्वज के रंग से मिला है।

thumb|150px|left|भारतीय वायु सेना का प्रतीक
यही रंग  के ध्वज में भी है। 

 एक्वामरीन 

एक्वामरीन क्यान वर्ण की एक छाया है।
इसे एक खनिज एक्वामरीन के नाम पर नामांकरण किया गया है।

 बाँडी नीला 

 बेबी नीला 

 सेरूलिअन 
 
 सेरूलिअन नीला पिगमेंट 

 विद्युत नीला 

 गहरा विद्युत नीला 

 कोबाल्ट नीला 

 इस्पात नीला 

 येल ब्लू 
यह :en:Yale University येल विश्वविद्यालय से जुडा़ हुआ रंग है। इसके बारे में अधिक जानकारी हेतु :en:Yale Blue यहाँ क्लिक करें। 
 डेनिम नीला 
 
यह रंग डेनिम नामक कपडे़ का रंग है।

 कैरोलीना नीला 

 इजिप्शियन नीला 

मिस्री नीला रंग का रासायनिक नाम है कैल्शियम कॉपर सिलिकेट (CaCuSi4O10 या CaO.CuO.4SiO2). यह वर्णक मिस्र के लोगों द्वारा सहस्रों वर्षों से प्रयोग किया जा रहा है। इसे प्रथम कृत्रिम वर्णक (रंग द्रव्य) माना जाता है। इसे रोमन लोगों द्वारा सेरुलियम कहा जाता था। 

 अन्तर्राष्ट्रीय क्लेन नीला 

 प्रशियन नीला 

thumb|left|200px|प्रशियन नीले रंग का नमूना

 पराजलीय 

left|thumbnail|प्राकृतिक अल्ट्रामैरीन

left|thumbnail|कृत्रिम अल्ट्रामैरीन

 अर्धरात्रि नीला के परिवर्तन 

 नीलम 

यह रंग नीलम नामक रत्न के रंग जैसा होता है, अतः उसी के नाम पर रखा हुआ है। 
left|thumb|150px|yaha 422.99-कैरेट का लोगान सैफायर है, जो वाशिंगटन डी सी के राष्ट्रीय प्राकृतिक इतिहास संग्रहालय में सुरक्षित है। यह विश्व का सर्वाधिक बडा़ तराशा हुआ नीला नीलम है।

 पावडर नीला के परिवर्तन 
 पावडर नीला 

 गहरा पावडर नीला 

 पावडर ब्लू की छायाओं की तुलना 
 पावडर ब्लू (वेब रंग) (Hex: #B0E0E6) (RGB: 176, 224, 230)
 गहरा पावडर ब्लू (स्मॉल्ट) (Hex: #003399) (RGB: 0, 51, 153)
 इन्हें भी देखें 
 रंगों की सूची

 सन्दर्भ 

 बाहरी कडि़याँ 

 All About the Colour Blue

श्रेणी:रंग
श्वेत

श्वेत वर्ण प्रत्यक्ष प्रकाश के सभी वर्णों को मिलाने पर बनता है।. श्वेत वर्ण तकनीकी दृश्टि से कोई वर्ण नहीं है, क्योंकि इसमें ह्यू नहीं है।

श्वेत प्रकाश का प्रभाव, प्राथमिक वर्णों की उचित राशियों को मिलाने पर बनता है, इस प्रक्रिया को संयोजी मिश्रण कहा जाता है। परंतु इस प्रक्रिया द्वारा निर्मित प्रकाश सही श्वेत प्रकाश उद्गम नहीं कहलाता।

 छाया 
 पेंट 
 प्रकाश 

 श्वेत वर्ण के परिवर्तन 
 कॉस्मिक लेट्ट 

कॉस्मिक लेट्ट नाम अँग्रेजी़ में ब्रह्माण्ड के रंग को माना गया है, जैसा कि जॉन हॉप्किन्स विश्वविद्यालय, बाल्टीमोर, मैरीलैण्ड, संयुक्त राज्य; खगोलज्ञों की एक टीम ने दिया है।

 क्रीम 

यह रंग उस मलाई का होता है, जो कि उन जानवरों के दूध से बनती है, जो कि हरे घास के मैदानों में चरते हैं, जहाँ कि कॉर्टिनॉएड बहुल्य पौधे होते हैं।

 गजदंती 

left|thumb|200|हाथीदांत पर नक्काशी
यह वर्ण हाथी के दांत, यानी हाथीदांत के रंग का होता है।

 मैग्नोलिया 

मैग्नोलिया नाम इसी नाम के पुष्प के नाम पर दिया गया है।
thumb|left|200px|मैग्नोलिया का पुष्प

 पुरातन लेस 

ओल्ड लेस रंग अतीव फीका पीला जैसा नारंगी के निकटवर्ती होता है। यह किसी मेज पोश की पुरानी किनारी जैसा होता है।
यह एक मूल X11 रंग है।

 शंखीय श्वेत 

यह रंग शंख के रंग का होता है।

 सन्दर्भ 

 इन्हें भी देखें 
 रंगों की सूची

 बाहरी कडि़याँ 
 All About White

श्रेणी:रंग
भूरा

भूरा एक वर्ण है। यह लाल, नारंगी एवं पीले रंग के गहरे शेड में होता है।

 भूरा वर्ण के परिवर्तन 
 हल्का भूरा 

 गहरा भूरा 

 ऑबर्न 

thumbnail|200px|left|महिला जिसके हलके ऑबर्न वर्ण के केश हैं। 

 प्रबल ऑबर्न 
 

 बोल 

यह रंग पेड़ के तने के रंग से लिया गया है।

 बादामी 

यह रंग बादाम के छिलके जैसा होता है। इसका अँग्रे़जी़ नाम बफ है, जो कि भैंस के चमडे़ से मिला है।

 बर्न्ट सीएन्ना 

150px|thumb|left|बर्न्ट सीएन्ना

यह नाम एक लौह भस्म के वर्णक का है।

 गेरू मिट्टी रंग 

250px|thumb|left|बर्न्ट सिएना

 बर्न्ट अंबर 

 ताम्र वर्ण के परिवर्तन 

यह रंग ताम्र या तांबा नामक धातु से लिया गया है।
 ताम्र वर्ण 

 फीका ताम्र 

 ताम्र वर्ण की छायाओं की तुलना 
 पेल कॉपर (क्रेयोला कॉपर) (Hex: #DA8A67) (RGB: 218, 138, 103)
 कॉपर (Hex: #B87333) (RGB: 184, 115, 51)

 एक्रू 

 फैलो 

 खाकी वर्ण के परिवर्तन 
 वेब रंग गहरा खाकी 

 वेब रंग खाकी 

 वेब रंग हलका खाकी 

 गेरुआ 

thumb|भूरा गेरू

 रॉ अम्बर 

 रस्सट 

 रेतीला भूरा 

 सीपिया 

 टैन 

 गहरा टैन 

 गेहुँआ 

 जि़न्वाल्डाइट 

श्रेणी:रंग
इन्दीवर

श्यामलाल बाबू राय (1 जनवरी 1924 - 27 फरवरी 1997), जिन्हें पेशेवर रूप से इन्दीवर के नाम से जाना जाता है, 1960 के दशक में प्रमुख हिंदी गीतकारों में से एक थे।

प्रारंभिक जीवन
इन्दीवर का जन्म 1 जनवरी 1924 को झाँसी, संयुक्त प्रांत, ब्रिटिश भारत के गुआवली गाँव में हुआ था और झाँसी ज़िले के ही बरुआ सागर में वे पले बढ़े। बाद में एक गीतकार के रूप में पेशेवर कैरियर बनाने के लिए वह बम्बई चले गए। दिनांक 27 फरवरी 1997 को 73 वर्ष की आयु में मुंबई, महाराष्ट्र में उनका निधन हुआ। बाल्यकाल में वे अपने मामा के घर गुआवली (निवाड़ी) में भैंस चराते हुए गाना गाते रहते थे।

कैरियर
उन्हें वर्ष 1951 में फ़िल्म ‘मल्हार’ से पहचान मिली, जिसमें उन्होंने "बड़े अरमानों से रखा है बलम, तेरी कसम" गीत लिखा था  जिसके लिये संगीत रोशन ने तैयार किया। अपने चार दशक से अधिक के कैरियर में उन्होंने 300 से ज़्यादा फिल्मों में एक हजार से अधिक गीत लिखे। इंदीवर ने प्रसिद्ध पॉप जोड़ी नाज़िया हसन और ज़ोहैब हसन के लिए भी गीत लिखे। नाज़िया हसन के प्रसिद्ध गीत "आप जैसा कोई", "बूम बूम", "मेहरबानी", "दिल की लगी" और ज़ोहैब हसन की "स्टार" को इन्दीवर द्वारा ही लिखा गया था।
प्रसिद्ध गीत
इन्दीवर के लिखे कुछ गाने काफ़ी प्रसिद्ध हुए, जिनमें शामिल हैं:

 बड़े अरमानो से रखा है (मल्हार)
 रोशन तुम्ही से दुनियाँ (पारसमणि)
 पास बैठो तबियत (पुनर्मिलन)
 हम ने तुझको प्यार किया (दूल्हा दुल्हन)
 जो प्यार तू ने मुझको दिया था (दूल्हा दुल्हन)
 जिस दिल में बसा था प्यार (सहेली)
 वक़्त करता जो वफ़ा (दिल ने पुकारा)
 हर खुशी हो वहाँ (उपकार)
 कसमे वादे प्यार वफ़ा (उपकार)
 फूल तुझे भजा है ख़त में (सरस्वती चंद्रा)
 छोड़ दे सारी दुनियाँ किसी के लिये (सरस्वती चंद्र)
 चंदन सा बदन (सरस्वती चंद्र)
 महलों का राजा मिला (अनोखी रात)
 ताल मिले नदी के जल में (अनोखी रात)
 कोई जब तुम्हारा हृदय तोड़ दे (पूरब और पश्चिम)
 है प्रीत जहाँ की रीत सदा (पूरब और पश्चिम)
 दरपन को देखा तू ने (उपासना)
 यूहीं तुम मुझसे बात करती हो (सच्चा झूठा)
 जिंदगी का सफर (सफर)
 तुम मिले प्यार से (अपराध)
 रूप तेरा ऐसा दरपन में ना (एक बार मुस्कुरा दो)
 सवेरा का सूरज तुम्हारे लिये (एक बार मुस्कुरा दो)
 समझौता ग़मों से कर लो (समझौता)
 सब के रहते लगता है (समझौता)
 दिल ऐसा किसी ने मेरा तोड़ा (अमानुष)
 हर कोई चाहता है (एक मुठ्ठी आसमान)
 तेरे चेहरे में वो जादू है (धर्मात्मा)
 मधुबन ख़ुशबू देता है (साजन बिना सुहागन)
 हाथों से छू लो तुम (प्रेम गीत)
 दुश्मन ना करे दोस्त ने (आखिर क्यूं)

पुरस्कार 
वर्ष नामांकित व्यक्ति / कार्य पुरस्कार परिणाम
 1976 "दिल आइसा केसी ने मेरा तोड़ा" (अमानुष) फिल्मफेयर सर्वश्रेष्ठ गीतकार पुरस्कार जीता
 1966 "एक तू ना मिला" (हिमालय की भगवान में) नामांकित
 1974 "समझौता गमन से कर लो" (समझौता) नामांकित
 1975 "बेहाने भाई की कलई" (रेशम की डोरी) नामांकित
 1985 "प्यार का तोहफा तेरा" (तोहफा) नामांकित

 बाहरी कड़ियाँ 
 इन्दीवर की रचनाएँ कविताकोश में

श्रेणी:फ़िल्मफ़ेयर पुरस्कार विजेता
श्रेणी:फ़िल्मी गीतकार
गुजराती लिपि

right|thumb|250px|महात्मा गांधी द्वारा रचित 'सत्य के साथ मेरे प्रयोग' से लिया गया एक पृष्ट जो गुजराती लिपि में है।
गुजराती लिपि वो लिपि है जिसमें गुजराती और कच्छी भाषाएं लिखी जाती है।

उत्पत्ति
गुजराती लिपि, नागरी लिपि से व्युत्पन्न हुई है। गुजराती भाषा में लिखने के लिए देवनागरी लिपि को परिवर्तित करके गुजराती लिपि बनायी गयी थी। गुजराती भाषा और लिपि तीन अलग-अलग चरणों में विकसित हुईं - 10 वीं से 15 वीं शताब्दी, 15 वीं से 17 वीं शताब्दी और 17 वीं से 19 वीं शताब्दी। पहले चरण में प्राकृत, अपभ्रंश, पैशाची, शौरसेनी, मागधी और महाराष्ट्री का उपयोग हुआ। दूसरे चरण में, पुरानी गुजराती लिपि व्यापक उपयोग में थी। पुरानी गुजराती लिपि में सबसे पुराना ज्ञात दस्तावेज 1591-92 की आदि पर्व की एक हस्तलिखित पाण्डुलिपि है। यह लिपि पहली बार 1797 के एक विज्ञापन में छपी थी। तीसरा चरण है, आसानी से और तेजी से लेखन के लिए विकसित लिपि का विकास। इसमें शिरोरखा का उपयोग त्याग दिया गया, जो देवनागरी में होता है। 

19 वीं शताब्दी तक इसका उपयोग मुख्य रूप से पत्र लिखने और हिसाब रखने के लिए किया जाता था, जबकि देवनागरी लिपि का उपयोग साहित्य और अकादमिक लेखन के लिए किया जाता था। इसे शराफी या वाणियाशाई कहा जाता था। यही लिपि आधुनिक गुजराती लिपि का आधार बनी। बाद में उसी लिपि को पांडुलिपियों के लेखकों ने भी अपनाया। जैन समुदाय ने भी धार्मिक ग्रंथों की प्रतिलिपि बनाने के लिए इसी लिपि के उपयोग को बढ़ावा दिया।

 स्वर 

स्वतंत्रस्वर मात्राક पर लगी मात्रादेवनागरी मेंतुल्य वर्ण खड़ी बोलीहिंदी में उच्चारणअ॰ध्व॰व विशेषकका नामઅકअəઆાકાआaकानोઇિકિइईiह्रस्व अज्जुઈીકીईदीर्घ अज्जुઉુકુउऊuह्रस्व वरड़ुंઊૂકૂऊदीर्घ वरड़ुंઋૃકૃऋरूɾuએેકેएऎ, ऐe, ɛएक मात्रઐૈકૈऐअयəjबे मात्रઓોકોओऒoकानो एक मात्रઔૌકૌऔअवəʋकानो बे मात्रઍૅકૅऍæઑૉકૉॵɔ
thumb|500px|center|गुजराती लिपि के ક वर्ण पर लगी विभिन्न मात्राएँ

 व्यंजन 
यहाँ प्रस्तुत हैं गुजराती लिपि के व्यंजन उनके हिंदी-देवनागरी और आई पी ए के साथ।

स्पर्शअनुनासिकअन्तःस्थऊष्मान्अघोषघोषअल्पप्राणमहाप्राणअल्पप्राणमहाप्राणकण्ठ्यકकkəખखkhəગगɡəઘघɡɦəઙङŋəतालव्यચचtʃəછछtʃhəજजdʒəઝझdʒɦəઞञɲəયयjəશशʃəमूर्धन्यટटʈəઠठʈhəડडɖəઢढɖɦəણणɳəરरɾəષषदन्त्यતतt̪əથथt̪həદदd̪əધधd̪ɦəનनnəલलləસसsəओष्ठ्यપपpəફफphəબबbəભभbɦəમमməવवʋə

ऊष्मान्હहɦəमूर्धन्यળळɭəક્ષक्षkʃəજ્ઞज्ञɡɲə

अहमदाबाद की पढ़ी-लिखी बोलिओं में ફ का उच्चार फ़ होता है।

अंक
 अन्तरराष्ट्रीयअंक गुजरातीअंक नाम 0 ૦  मींडुं या शून्य 1 ૧  एकडो या एक 2 ૨  बगडो या बे 3 ૩  त्रगडो या त्रण 4 ૪  चोगडो या चार 5 ૫  पांचडो या पाँच 6 ૬  छगडो या छ 7 ૭  सातडो या सात 8 ૮  आठडो या आंठ 9 ૯  नवडो या नव
गुजराती की युनिकोड
गुजराती लिपि को यूनिकोड मानक में अक्टूबर 1991 में संस्करण 1.0 के रिलीज के साथ जोड़ा गया था। गुजराती के लिए यूनिकोड ब्लॉक U+0A80–U+0AFF है:

 सँदर्भ 

श्रेणी:लिपि
श्रेणी:गुजराती भाषा
श्रेणी:भाषा-विज्ञान
श्रेणी:ब्राह्मी परिवार की लिपियाँ
चावल

thumb|right|245px|मिश्रित चावल : सफेद चावल, भूरा चावल, लाल चावल और जंगली चावल 
अंगूठाकार|चावल विभिन्न आकार, रंग, रूप में आते हैं।
अंगूठाकार|धान से लेकर सफेद चावल बनाने की प्रक्रिया
धान के बीज को चावल कहते हैं। यह धान से ऊपर का छिलका हटाने से प्राप्त होता है। चावल सम्पूर्ण पूर्वी जगत में प्रमुख रूप से खाए जाने वाला अनाज है। भारत में भात, खिचड़ी सहित काफी सारे पकवान बनते हैं। चावल का चलन दक्षिण भारत और पूर्वी-दक्षिणी भारत में उत्तर भारत से अधिक है। 

इसे संस्कृत में 'तण्डुल' कहा जाता है और तमिल में 'अरिसि' कहा जाता है।

इसे कभी-कभार 'षड्रस' भी कहा जाता है, क्योंकि इनमें स्वाद के छहों प्रमुख रस मौजूद हैं। सांस्कृतिक हिंदी में पके हुए चावल को 'भात' कहा जाता है, किन्तु अधिकतर हिन्दी भाषी 'भात' शब्द का प्रयोग कम ही करते हैं। चावल की फ़सल को धान कहते हैं। बासमती चावल भारत का प्रसिद्ध चावल है जो विदेशों को निर्यात भी किया जाता है।

चावल घास की प्रजाति ओरीज़ा सैटिवा (एशियाई चावल) या कम सामान्यतः ओरीज़ा ग्लोबेरिमा (अफ्रीकी चावल) का बीज है। जंगली चावल का नाम आमतौर पर ज़िज़ानिया और पोर्टेरेसिया की प्रजातियों के लिए उपयोग किया जाता है, दोनों जंगली और घरेलू है, हालांकि इस शब्द का उपयोग ओरीज़ा की आदिम या अकृष्ट किस्मों के लिए भी किया जा सकता है।

चावल की खेती का पारंपरिक तरीका है तरुण अंकुर के रोपण के समय, या बाद में खेतों में पानी भरना। इस सरल विधि के लिए अच्छी सिंचाई योजना की आवश्यकता होती है, लेकिन कम मजबूत जंगली घास और कीट पौधों की वृद्धि को कम करता है, जिनकी कोई जलमग्न वृद्धि नहीं होती है, और परोपजीवी को रोकता है। जबकि चावल की खेती के लिए प्रचुर पानी अनिवार्य नहीं है, सिंचाई के अन्य सभी तरीकों में वृद्धि की अवधि के दौरान जंगली घास और कीट नियंत्रण में उच्च प्रयास और मिट्टी को उर्वरित करने की अलग पहुंच की आवश्यकता होती है।

चावल, एकबीजपत्री, आमतौर पर एक वार्षिक पौधे के रूप में उगाया जाता है, हालांकि उष्णकटिबंधीय क्षेत्रों में यह बारहमासी के रूप में जीवित रह सकता है और 30 वर्षों तक रटून की फसल पैदा कर सकता है।

दुनिया भर में खपत

2013 तक, चावल की विश्व खाद्य खपत 565.6 मिलियन मीट्रिक टन (623.5 मिलियन शॉर्ट टन) धान समकक्ष (377,283 मीट्रिक टन (415,883 शॉर्ट टन) मिल्ड समकक्ष) थी, जबकि सबसे बड़े उपभोक्ता चीन था जहाँ 162.4 मिलियन मीट्रिक टन (179.0 मिलियन शॉर्ट टन) धान के समतुल्य (विश्व खपत का 28.7%) की खपत होती हैं और भारत में 130.4 मिलियन मीट्रिक टन (143.7 मिलियन शॉर्ट टन) धान के समतुल्य (विश्व खपत का 23.1%) की खपत होती है।

चावल एशिया की सबसे महत्वपूर्ण फसल है। उदाहरण के लिए, कंबोडिया में, कुल कृषि क्षेत्र का 90% हिस्सा चावल उत्पादन के लिए उपयोग किया जाता है। पुक्रिज, डॉन (२००४) चावल का जलना , टेंपल हाउस Pty, .

पिछले 25 वर्षों में अमरीका की चावल खपत में तेजी से वृद्धि हुई है, जो आंशिक रूप से बीयर उत्पादन जैसे वाणिज्यिक अनुप्रयोगों से प्रेरित है। पांच में से लगभग एक वयस्क अमेरिकी अब प्रति दिन कम से कम सफेद या ब्राउन चावल का आधा हिस्सा खाने की सूचना देता है। 

पोषक तत्त्व

चावल में ना सिर्फ फाइबर मौजूद होता है बल्कि इसमें विटामिन, कैल्शियम, आयरन, थायमीन और मिनरल्स जैसे पोषक तत्व समाए होते है

इन्हें भी देखें
 भात
 खिचड़ी
 धान
 सफेद चावल
 भूरा चावल
 लाल चावल
 उबला चावल
सन्दर्भ

बाहरी कड़ियाँ
स्वाद और सुगंध के साथ संस्कृति से भी जुड़े हैं ये सात तरह के चावल!
 चावल के औषधीय गुण

श्रेणी:कृषि
श्रेणी:अन्न
श्रेणी:प्रमुख खाद्य
मक्का (अनाज)

right|thumb|250px|मक्का
thumb|विभिन्न रंग और आकार के दानों वाली मकई की सूखी (पकी) बालियाँ
thumb|भुट्टा सेंकते हुए
[[चित्र:Zea mays 'Ottofile giallo Tortonese' MHNT.BOT.2015.34.1.jpg|thumb|''Zea maize 'Ottofile giallo Tortonese]]
thumb|नेपालके पहाडी क्षेत्रमे मक्का भन्डारणमक्का (वानस्पतिक नाम : Zea maize) एक प्रमुख खाद्य फसल हैं, जो मोटे अनाजो की श्रेणी में आता है। इसे भुट्टे की शक्ल में भी खाया जाता है। मक्का की फसल में नर भाग पहले परिपक्व हो जााता है।

भारत मे 7 प्रकार के मक्का पाए जाते है-

पॉप कॉर्न (जिआ मेज ईवर्टा)

स्वीट कॉर्न (जिआ मेज सेकेराटा)

फ्लिंट कॉर्न (जिआ मेज ईन्डूराटा)

वैक्सि कॉर्न (जिआ मेज सेकेराटा)

पॉड कॉर्न (जिआ मेज ट्यूनीकाटा)

फ्लोर कॉर्न (जिआ मेज ईमाईलेशिया)

डेंट कॉर्न (जिआ मेज ईन्डेनटाटा)

भारत के अधिकांश मैदानी भागों से लेकर २७०० मीटर उँचाई वाले पहाडी क्षेत्रों तक मक्का सफलतापूर्वक उगाया जाता है। इसे सभी प्रकार की मिट्टियों में उगाया जा सकता है तथा बलुई, दोमट मिट्टी मक्का की खेती के लिये बेहतर समझी जाती है। मक्का एक ऐसा खाद्यान्न है जो मोटे अनाज की श्रेणी में आता तो है परंतु इसकी पैदावार पिछले दशक में भारत में एक महत्त्वपूर्ण फसल के रूप में मोड़ ले चुकी है क्योंकि यह फसल सभी मोटे व प्रमुख खाद्दानो की बढ़ोत्तरी दर में सबसे अग्रणी है। आज जब गेहूँ और धान मे उपज बढ़ाना कठिन होता जा रहा है, मक्का पैदावार के नये मानक प्रस्तुत कर रही है जो इस समय बढ्कर 5.98 तक पहुँच चुका है।

यह फसल भारत की भूमि पर १६०० ई० के अन्त में ही पैदा करना शुरू की गई और आज भारत संसार के प्रमुख उत्पादक देशों में शामिल है। जितनी प्रकार की मक्का भारत में उत्पन्न की जाती है, शायद ही किसी अन्य देश में उतनी प्रकार की मक्का उत्पादित की जा रही है। हाँ यह बात और है कि भारत मक्का के उपयोगो मे काफी पिछडा हुआ है। जबकि अमरीका में यह एक पूर्णतया औद्याोगिक फसल के रूप में उत्पादित की जाती है और इससे विविध औद्याोगिक पदार्थ बनाऐ जाते है। भारत में मक्का का महत्त्व एक केवल खाद्यान्न की फसल के रूप मे जाना जाता है। सयुक्त राज्य अमरीका मे मक्का का अधिकतम उपयोग स्टार्च बनाने के लिये किया जाता है।

भारत में मक्का की खेती जिन राज्यों में व्यापक रूप से की जाती है वे हैं - आन्ध्र प्रदेश, बिहार, कर्नाटक, राजस्थान, उत्तर प्रदेश इत्यादि। इनमे से राजस्थान में मक्का का सर्वाधिक क्षेत्रफल है व कर्नाटक में सर्वाधिक उत्पादन होता है। परन्तु मक्का का महत्व जम्मू कश्मीर, हिमाचल, पूर्वोत्तर राज्यों, मध्य प्रदेश, छत्तीसगढ, महाराष्ट्र, गुजरात व झारखण्ड में भी काफी अधिक है।

 बुआई का समय 
 मार्च अप्रैल (जायद)
 जून के आरम्भ में।
 सितंबर - अक्टूबर

 मक्का उत्पादन के लिए भौगोलिक कारक 
 उत्पादक कटिबन्ध - उपोष्ष्ण कटिबन्ध 
 तापमान - २५ से ३० सें. ग्रे. 
 वर्षा - ६० से १२० सें. मी.
 मिट्टी - चिकनी, दोम व कांप मिट्टी 
 खाद''' - नाइट्रोजन, सल्फेट आदि

 मक्का उत्पादन का विश्व वितरण 

 संयुक्त राज्य अमेरिका
 चीन
 ब्राजील
 मैक्सिको
 भारत

500px|center|thumb|विश्व में मकई की औसत खपत (प्रति व्यक्ति):

██ 100 kg/वर्ष से अधिक

██ 50 से 99 kg/वर्ष

██ 19 से 49 kg/वर्ष

██ 6 से 18 kg/वर्ष

██ 5 kg/वर्ष से कम

 इन्हें भी देखें 
 रबी की फसल
 खरीफ की फसल
 ज़ायद की फसल

 बाहरी कड़ियाँ 
 भारतीय मक्का अनुसंधान संस्थान
 "Tracking the Ancestry of Corn Back 9,000 Years," New York Times, May 25, 2010

श्रेणी:कृषि
श्रेणी:ख़रीफ़ की फ़सल
श्रेणी:खाद्य पदार्थ
श्रेणी:प्रमुख खाद्य
ग्रेट विक्‍टोरिया

ग्रेट विक्‍टोरिया विश्व का एक विशाल मरूस्‍थल है।जो आस्ट्रेलिया में है।

श्रेणी:मरुस्थल
ऑस्ट्रेलिया का सबसे बड़ा डिजर्ट है 
ऑस्ट्रेलिया के दक्षिण पश्चिम दिशा में स्थित है
सीरियाई मरुस्थल

सीरियाई मरुस्थल (Syrian Desert, अरबी: بادية الشام, बादियत अस-शाम) मध्यपूर्व में स्थित एक 500,000 वर्ग किमी पर फैला हुआ घासभूमि और रेगिस्तान का एक विस्तार है। यह दक्षिणपूर्वी सीरिया, पूर्वोत्तरी जॉर्डन, उत्तरी साउदी अरब और पश्चिमी इराक़ में फैला हुआ है। दक्षिण में यह अरबी रेगिस्तान से जाकर मिल जाता है। इसका अधिकतर भाग एक शुष्क कंकड़-बजरी वाला मैदान है जिसमें जहाँ-तहाँ वादियाँ मिलती हैं।New International Encyclopedia, Edition 2, Published by Dodd, Mead, 1914, Arabia, page 795  and Syrian Desert, Encarta Encyclopædia Britannica: A New Survey of Universal Knowledge, Volume 2 . 1941. p. 173. Retrieved 2 February 2017.Harris, Nathaniel (2003). "Syrian+desert" Atlas of the world's deserts . New York: Fitzroy Dearborn. pp. 49, 51. ISBN 9781579583101. Retrieved 2 February 2017.

thumb|left|पलमीरा जो प्राचीनकाल में व्यपार केंद्र था

 इन्हें भी देखें 
 अरबी रेगिस्तान

 सन्दर्भ 

श्रेणी:सीरिया के मरुस्थल
श्रेणी:जॉर्डन के मरुस्थल
श्रेणी:इराक़ के मरुस्थल
श्रेणी:सीरिया का भूगोल
श्रेणी:इराक का भूगोल
श्रेणी:मरूस्थल
श्रेणी:एशिया का भूगोल
इलाहाबाद बैंक

इलाहाबाद बैंकcall08910377173 भारत का एक प्रमुख अनुसूचित वाणिज्यिक बैंक है। यह १८६५ में स्थापित हुआ था। इसका प्रधान कार्यालय कोलकाता में है, व पूरे भारत में २५०० से अधिक शाखाएं हैं।
और इस बैंक का विलय इंडियन बैंक में हो गया है।
इलाहाबाद बैंक भारत का पहला निजी बैंक है| इस बैंक की स्थापना 15 अगस्त 1907 में चेन्नई (मद्रास ) में की गई थी | ग्रामीण विकास के लिए इस बैंक की महत्वपूर्ण योगदान रही है , यह ग्राहकों को नकदी प्रबंधन , जगह - जगह एटीएम एवं बीसी (BC) खोले गए जिससे ग्राहक अपने पैसों का ट्रांजक्शन कही भी और कही से भी कर सकते हैं |  

 बाहरी कड़ियाँ 
 इलाहाबाद बैंक का हिंदी जालघर (Shree-Dev-0709 फाँट में)

श्रेणी:भारतीय बैंक
केनरा बैंक

केनरा बैंक भारत की एक प्रमुख वाणिज्यिक बैंक है। भारत में इसकी स्थापना 1906 में, श्री अम्मेम्बल सुब्बा राव पई, एक महान दूरदर्शी और परोपकारी द्वारा की गयी थी इस नाते यह भारत के सबसे पुराने भारतीय बैंकों में से एक है। 2013 तक केनरा बैंक की भारत और अन्य देशों में 3600 से अधिक शाखायें थीं, बैंगलोर में अधिकतम शाखाओं के साथ। इसका मुख्य कार्यालय बंगलूरू में स्थित है। केनरा बैंक, विदेशी मुद्रा व्यापार करने के लिए आवश्यक बल देने के विशेष रूप से निर्यात और अनिवासी भारतीयों की जरूरतों को पूरा करने के लिए इसके विभिन्न विदेशी विभागों के कामकाज की निगरानी के लिए, 1976 में अपने अंतर्राष्ट्रीय प्रभाग की स्थापना की। बैंक की अंतर्राष्ट्रीय उपस्थिति, लंदन, हांगकांग, मास्को, शंघाई, दोहा और दुबई जैसे केन्द्रों मे है। व्यापार के संदर्भ में यह एक भारत के सबसे बडे़ राष्ट्रीयकृत बैंको में से एक है, जिसका कुल कारोबार 598,033 करोड़ रुपयों का है।

 सन्दर्भ 

श्रेणी:भारतीय बैंक
बैंक ऑफ़ इंडिया

right|thumb|300px|बैंक ऑफ़ इंडिया की मुम्बई मुख्य शाखा
बैंक ऑफ़ इंडिया () भारत का एक प्रमुख व्यावसायिक बैंक है। इसका मुख्यालय मुंबई में है।

परिचय
बैंक ऑफ़ इंडिया भारत के अग्रणी बैंकों में से एक है और 29 विदेशी शाखाओं को मिलाकर इसकी कुल 4,293 शाखायें हैं। इन शाखाओं के 50 क्षेत्रीय कार्यालयों के माध्यम से नियंत्रित कर रहे हैं। शाखाओं की अधिकतम संख्या मुंबई फिर अहमदाबाद और पुणे में हैं। बैंक ऑफ़ इंडिया भारत में स्विफ्ट (SWIFT: सोसायटी फॉर वर्ल्ड वाईड इन्टर बैंक फिनैन्शियल टेलिक्म्युनिकेशन) का एक संस्थापक सदस्य है। बैंक ने 7 सितंबर 2006 को अपने प्रचालन के पहले सौ साल पूरे कर लिए हैं।

शुरूआत में इसका मुंबई में एक ही कार्यालय था, इसकी चुकता पूंजी रु. 50 लाख थी और इसमें 50 कर्मचारी थे। प्रगति के पथ पर अग्रसर होते हुए बैंक ने तीव्र विकास किया है और बैंक ने एक शक्तिशाली संस्थान के रूप में उभरकर राष्ट्रीय स्तर पर अपनी सुदृढ़ मौजूदगी दर्ज की है। बैंक अंतर्राष्ट्रीय स्तर पर भी पर्याप्त परिचालन कर रहा है। कारोबार मात्रा में बैंक ने सार्वजनिक क्षेत्र के बैंकों में अपनी अहम स्थिति बना रखी है।

विशेष शाखा सहित भारत के सभी राज्यों/संघ शासित क्षेत्रों में बैंक की 4828 शाखाएं है। इन शाखाओं का नियंत्रण 50 आंचलिक कार्यालयों द्वारा किया जाता है। विदेशों में बैंक की 56 शाखाएं/कार्यालय तथा 5 अनुषंगियां तथा 1 संयुक्त उद्यम है।

बैंक ने 1997 में अपनी पहली पब्लिक इश्यू जारी की और फरवरी, 2008 में क्वालिफाइड इंश्टीट्यूशन्स प्लेस्मेनट का पालन किया। यथा 30.09.2009 शेयरधारकों की कुल संख्या 2,15,790 है।

दृढ़ता से समझदारी और सावधानी की नीति को अपनाते हुए बैंक, विभिन्न नवोन्मेषी सेवाएं और सिस्टम आरंभ करने में सबसे आगे रहा है। पारंपारिक मूल्यों और नीतियों तथा आधुनिकतम संरचना के सफल मिश्रण से कारोबार किया जा रहा है। बैंक ऑफ़ इंडिया राष्ट्रीयकृत बैंकों में पहला ऐसा बैंक है जिसने 1989 में मुंबई शहर की महालक्ष्मी शाखा को पूर्णतया कम्प्यूटरीकृत किया और एटीएम सुविधा स्थापित की। बैंक भारत में स्विफ्ट का संस्थापक सदस्य बना। 1982 में ऋण संविभाग के मूल्यांकन/रेटिंग के लिए हेल्थ कोड प्रणाली की शुरुआत की गई।

वर्तमान में 5 महाद्वीपों में फैले 22 विदेशी देशों में – 56 कार्यालय जिसमें 5 अनुषंगियां, 5 प्रतिनिधि कार्यालय तथा 1 संयुक्त उद्यम शामिल है – टोकयो, सिंगापुर, हांगकांग, लंदन, जर्सी, पेरिस तथा न्यूयार्क जैसे प्रमुख बैंकिंग और वित्तीय केन्द्रों में बैंक की उपस्थिति है।

 इतिहास 
बैंक ऑफ़ इंडिया की स्थापना मुंबई के प्रतिष्ठित व्यवसायियों के एक समूह द्वारा 7 सितंबर, 1906 में की गई थी। यह बैंक जुलाई, 1969 तक निजी स्वामित्व में था और 13 अन्य बैंकों के साथ इसका राष्ट्रीकरण किया गया था।

 निदेशक बोर्ड 

एम॰ ओ॰ रेगो (अध्‍यक्ष एवं प्रबंध निदेशक)
श्री एम. एस. राघवन (कार्यपालक निदेशक)
श्री बी. पी. शर्मा (कार्यपालक निदेशक)
श्री उमेश कुमार (सरकारी नामिती निदेशक)
श्री पी. आर. राविमोहन (आरबीआई नामिती निदेशक)
श्री नीरज भाटिया (अंशकालिक अशासकीय निदेशक)

 सन्दर्भ 

बाहरी कड़ियाँ
बैंक ऑफ़ इंडिया का जालघर

श्रेणी:भारतीय बैंक
श्रेणी:भारत में सार्वजनिक क्षेत्र के बैंक
श्रेणी:निफ़्टी 50
देना बैंक

देना बैंक भारत का सार्वजनिक क्षेत्र का एक प्रमुख बैंक है।

Service 7061230458 जुलाई, १९६९ में १३ अन्य बड़े बैंकों के साथ देना बैंक राष्ट्रीयकृत हुआ तथा अब यह बैंकिंग कंपनी (उपक्रमों का अधिग्रह्ण एवं हस्तांतरण) अधिनियम, १९७० के अधीन गठित एक सार्वजनिक क्षेत्र का उपक्रम है। बैंकिंग विनियमन अधिनियम, १९४९ के अंतर्गत बैंक बैंकिंग करोबार करने के अलावा बैंकिंग विनियमन अधिनियम, १९४९ की धारा ६ में यथावर्णित अन्य कारोबार भी कर सकता है।

 इतिहास 
देना बैंक की स्थापना देवकरण नानजी के परिवार द्वारा २६ मई १९३८ को 'देवकरण नानजी बैंकिंग कंपनी लिमिटेड' के के नाम से की गई थी। यह १९३९ में सार्वजनिक लिमिटेड कंपनी में परिवर्तित हुआ और कालांतर में इसका नाम बदल कर 'देना बैंक लिमिटेड' हो गया।
 
जुलाई, १९६९ में १३ अन्य बड़े बैंकों के साथ देना बैंक राष्ट्रीयकृत हुआ तथा अब वह बैंकिंग कंपनी (उपक्रमों का अधिग्रह्ण एवं हस्तानान्तरण) अधिनियम, १९७० के अधीन गठित एक सार्वजनिक क्षेत्र का उपक्रम है।

 कीर्तिमान 
वर्ष १९९५ में वित्तीय क्षेत्र विकाापरक परियोजना के तह्त द्विस्तरीय पूंजी बढाने हेतु रु ७२.३ करोड़ का ऋण स्वीकृत करने हेतु विश्व बैंक द्वारा चुने गए छ सार्वजनिक क्षेत्र के बैंकों में से एक।

 बाहरी कड़ियाँ 
 देना बैंक का जालघर
 Dena Bank
 Dena Bank News & Updates

श्रेणी:भारतीय बैंक
सिंडिकेट बैंक

सिंडिकेट बैंक.9234867510 भारत का एक प्रमुख बैंक है। सिंडिकेट बैंक की स्थापना 1925 में उदुप्पी में हुई थी। 19 जुलाई 1969 को सिंडिकेट बैंक राष्ट्रीयकृत कर दिया गया था। सिंडिकेट बैंक की सभी शाखाएँ सी.बी.एस पर हैं।
 
मुख्यालय - मणिपाल (कर्नाटक)  

अध्यक्ष - अजय विपिन नानावटी  

प्रबंध निदेशक - मृत्युन्जय महापात्र  
 सन्दर्भ 

श्रेणी:भारतीय बैंक
पंजाब नैशनल बैंक

पंजाब नैशनल बैंक भारत का एक प्रमुख और पुराना बैंक है। यह एक अनुसूचित बैंक है। पंजाब नैशनल बैंक (पीएनबी) को १९ मई, १८९४ को भारतीय कंपनी अधिनियम के तहत अनारकली बाज़ार लाहौर में इसके कार्यालय के साथ पंजीकृत किया गया था। पंजाब नैशनल बैंक भारत का दूसरा सबसे बड़ा सरकारी वाणिज्यिक बैंक है और भारत के ७६४ शहरों में इसकी लगभग ४,५०० शाखायें हैं। इसके लगभग ३७ लाख ग्राहक हैं। बैंकर अल्मानेक लंदन के अनुसार यह बैंक दुनिया के सबसे बड़े बैंकों में २४८वें स्थान पर है। वित्तीय वर्ष २००७ में, बैंक की कुल आस्तियां ६० अरब अमेरिकी डॉलर थीं। पंजाब नैशनल बैंक का ब्रिटेन में एक बैंकिंग सहायक उपक्रम है, साथ ही हांगकांग और काबुल में शाखाएं हैं और अल्माटी, शंघाई और दुबई में प्रतिनिधि कार्यालय है।

 इतिहास 
अविभाजित भारत के लाहौर शहर में 1894 में स्थापित पंजाब नैशनल बैंक को ऐसा पहला भारतीय बैंक होने का गौरव प्राप्त है जो पूर्णत: भारतीय पूँजी से प्रारम्भ किया गया था। पंजाब नैशनल बैंक का राष्ट्रीयकरण 13 अन्य बैंकों के साथ जुलाई, 1969 में हुआ। अपनी छोटी सी शुरुआत से आगे बढते हुए पंजाब नैशनल बैंक आज अपने आकार तथा महत्ता में काफी आगे बढ़ गया है और वह भारत में प्रथम पंक्ति का बैंकिंग संस्थान बन गया है।

 विशेष 

 व्यावसायिकों द्वारा संचालित ऐसा बैंक जिसकी सफलता का 126 वर्षो से अधिक का रिकार्ड है।
 भारत में शाखाओं की अधिकतम संख्या देशभर में फैले 10000 से भी अधिक कार्यालय हैं जिनमें 431 विस्तार पटल हैं।
 प्रमुख कारोबारी क्षेत्र गांगेय प्रदेश और महानगरों में फैला हुआ है।
 बैंकर्स एलमैनेक, लंदन द्वारा बैंक को विश्व के सबसे बûडे बैकों की सूची में 248वॉ स्थान दिया गया है।
 विश्व के 217 से अधिक अन्तर्राष्ट्रीय बैंकों के साथ सुदृûढ बैंकिंग सम्बन्ध हैं।
 50 से अधिक प्रतिष्ठित अन्तर्राष्ट्रीय बैंकों ने पीएनबी के साथ रुपया खाता रखा हुआ है।
 सुसज्जित व्यापारिक कक्ष : विश्व के प्रमुख केन्द्रों में 20 विभिन्न विदेशी मुद्रा खातों को रखा जाता है।
 मै0 यूएई एक्सचेंज सैन्टर, यूएई, मै0 अल फरदान एक्सचेंज कं., दोहा, कतर,

मैं0 बहरीन एक्सचेंज कं., कुवैत, मैं0 बहरीन फाइनैंस कं., बहरीन, मै0 थामस कुक एल रोस्टामनि एक्सचेंज कं., दुबई, यूएई तथा मै0 मुसन्दम एक्सचेंज, रुवी, सल्तन्त ऑफ ओमान से रुपया में आहरण सुविधा व्यवस्था।

 पंजाब नेशनल बैंक के कार्याध्यक्ष 
 1895-1898 सरदार दयाळसिंह मंजिठिया
 1898-1905 रायबहादुर लाला लालचंद
 1905-1910 ईश्वरदास भगत
 1911-1912 रायबहादुर लाला लालचंद
 1912-1913 रायबहादुर लाला सुखदयाळ
 1913-1915 ईश्वरदास भगत
 1917-1920 डॉ॰ हीरालाल भाटिया
 1920-1931 लाला धनपतराय
 1931-1937 डॉ॰ महाराज कृष्णकपूर
 1938-1942 रायबहादुर दीवाणदास
 1943-1953 लाला योधराज
 1953-1954 श्रीअंश पार्षद जैन
 1954-1959 शेठ शातिप्रकाश जैन
 1960-1964 रामनाथ गोएंका
 1964-1967 कमलनयन बजाज
 1968-1972 सोमेशचंद्र त्रिखा
 1972-1975 प्रकाशलाल टंडन
 1975-1977 तीर्थराम तुली
 1977-1980 ओमप्रकाश गुप्ता
 1980-1981 श्यामलाल चोपडा
 1981-1985 सुदर्शनलाल बलुजा
 1985-1990 कुंदनलाल अग्रवाल
 1990-2000 रशिद जिलानी
 2000–2005 एस एस कोहली
 2005-2007 एस सी गुप्ता
 2007-2009 कैलाशचंद्र चक्रवर्ती
 2008-till date K.R. KAMATH

 बाहरी कड़ियाँ 
 पंजाब नेशनल बैंक का हिंदी जालघर (यूनिकोडित हिंदी में)
 पंजाब नेशनल बैंक का पुराना हिंदी जालघर (अयूनिकोडित हिंदी में)
 पंजाब नेशनल बैंक का आधिकारिक जाल-स्थान

श्रेणी:बंबई स्टॉक एक्स्चेंज में सूचित कंपनियां
श्रेणी:व्यापार
श्रेणी:भारतीय बैंक
परिषद हिन्दू धर्म

परिषद हिन्दू धर्म इण्डोनेशिया में हिन्दू धर्म की एक संस्था है। इसकी संस्थापना जीढोग़ बागस ओका ने की थी।
सन्दर्भ

श्रेणी:हिन्दू धर्म
श्रेणी:इण्डोनेशिया
इंदिरा गांधी राष्ट्रीय कला केन्द्र

right|thumb|300px|इंदिरा गांधी राष्ट्रीय कला केन्द्र, नयी दिल्ली
इंदिरा गांधी राष्ट्रीय कला केंद्र कलाओं के क्षेत्र में शोध और शैक्षिक अनुसंधान तथा प्रसार का केंद्र है। इसकी स्थापना भारत सरकार के संस्कृति मंत्रालय के अधीन एक स्वायत्त निकाय के रूप में सन 1985 में की गई थी। यह केंद्र 'कला' के एक ऐसे व्यापक प्रतिबिंब के रूप में पहचाना जाता है जिसमें पुरातत्त्व से लेकर नृत्य और मानव विज्ञान से लेकर छायाचित्रण तक का, पूरक तथा अनंत दृश्य के रूप में समावेश हो।

 इकाइयाँ 
thumb|right|केन्द्र में स्थित छत्तिसगढ़ी द्वार
इस केंद्र की छः कार्यात्मक इकाइयाँ हैं- 
 कलानिधि : यह एक विविध-रूप पुस्तकालय है, 
 कलाकोश : इसका प्रमुख कार्य विशेषतया संस्कृत के मूल पाठ के अध्ययन और प्रकाशन से संबंधित है। 
 जनपद संपदा : यह प्रभाग जीवन-शैली से जुड़े अध्ययन का कार्य करता है। 
 कला दर्शन : इस इकाई का कार्य इस केंद्र द्वारा किए गए शोध कार्यों और अध्ययन को प्रदर्शनियों के माध्यम से दृश्य रूप में परिवर्तित करना है, 
 सांस्कृतिक सूचना-विज्ञान प्रयोगशाला : यह इकाई सांस्कृतिक परिक्षण तथा प्रचार के लिए प्रौद्योगिकीय साधनों का प्रयोग करती है। 
 सूत्रधार : यह प्रशासनिक अनुभाग है जो सभी गतिविधियों में सहायता तथा समन्वय स्थापित करता है। सदस्य सचिव, शैक्षिक और प्रशासनिक प्रभागों के कार्यपालक प्रधान होते हैं।

इंदिरा गांधी राष्ट्रीय कला केंद्र का एक दक्षिण क्षेत्रीय केंद्र है जिसका मुख्यालय बंगलौर में है। इसकी स्थापना २००१ में हुई थी और इसका मुख्य उद्देश्य दक्षिणी क्षेत्र की कला और सांस्कृतिक विरासत से संबंधित गहन अध्ययन करना है।

 बाहरी कड़ियाँ 
 संस्थान का अधिकृत जालस्थल (हिन्दी)
 संस्थान का अधिकृत जालस्थल
वरिष्ठ पत्रकार राम बहादुर राय इंदिरा गांधी राष्ट्रीय कला केन्द्र के नये चेयरमैन नियुक्त किये गये

श्रेणी:दिल्ली
श्रेणी:शिक्षण संस्थान
चेर राजवंश

right|thumb|300px|संगम काल में चेर राज्य का विस्तार
चेर (तमिल - சேரர்) दक्षिण भारत का एक राजवंश था। इसको ऐतरेय ब्राह्मण ग्रंथ मे "केरलपुत्र" (संस्कृत) नाम से भी जाना जाता है। अशोक के दूसरे शिलालेख मे उसने इसे केरलपुत्र कहा। इसका विस्तार आधुनिक कोयम्बटूर, सलेम तथा करूर जिले (तमिल नाडु) तथा मध्य केरल के कुछ क्षेत्रों के पास केन्द्रित था। 

चेरों का शासन काल संगम साहित्य युग के पूर्व आरंभ हुआ था। इसी काल के उनके पड़ोसी शासक थे - चोल तथा पांड्य।  

राजवंश, चेर
राजवंश, चेर
राजवंश, चेर
श्रेणी:कोल्लम का इतिहास
होयसल राजवंश

होयसल प्राचीन दक्षिण भारत का एक राजवंश था। इसने दसवीं से चौदहवीं शताब्दी तक राज किया। होयसल शासक पश्चिमी घाट के पर्वतीय क्षेत्र वाशिन्दे थे पर उस समय आस पास चल रहे आंतरिक संघर्ष का फायदा उठाकर उन्होने वर्तमान कर्नाटक के लगभग सम्पूर्ण भाग तथा तमिलनाडु के कावेरी नदी की उपजाऊ घाटी वाले हिस्से पर अपना अधिकार जमा लिया। इन्होंने ३१७ वर्ष राज किया। इनकी राजधानी पहले बेलूर थी पर बाद में स्थानांतरित होकर हालेबिदु हो गई।

200px|thumb|Siegessäule in चेन्नकेशव मंदिर, बेलूर
200px|thumb|Shiva und Parvati, होयसलेश्वर मंदिर, हालेबिदु

 शासक 

 नृप काम २ (1026 - 1047) 
 होयसल विनयादित्य (1047 - 1098) 
 एरयंग (1098 - 1102) 
 वीर बल्लाल १ (1102 -1108) 
 विष्णुवर्धन (1108 - 1152) 
 नरसिंह १ (1152 – 1173) 
 वीर बल्लाल २ (1173 – 1220) 
 वीर नरसिंह २ (1220 – 1235) 
 वीर सोमेश्वर (1235 – 1254) 
 नरसिंह ३ (1254 – 1291) 
 वीर बल्लाल ३ (1292 – 1343)

हरिहर राय १ ने इसके पश्चात विजयनगर साम्राज्य स्थापित किया।

कला एवं स्थापत्य
होयसल राजाओं का काल कला एवं स्थापत्य की उन्नति के लिये विख्यात है। 

होयसल काल में मंदिर निर्माण की एक नई शैली का विकास हुआ। इन मंदिरों का निर्माण भवन के समान ऊँचे ठोस चबूतरे पर किया जाता था। चबूतरों तथा दीवारों पर हाथियों, अश्वारोहियों, हंसों, राक्षसों तथा पौराणिक कथाओं से संबंधित अनेक मूर्तियाँ बनाई गयी हैं। उनके द्वारा बनवाये गये सुन्दर मंदिरों के कई उदाहरण आज भी हलेबिड, बेलूर तथा श्रवणबेलगोला में प्राप्त होते हैं। होयसलों की राजधानी द्वारसमुद्र का आधुनिक नाम हलेबिड है, जो इस समय कर्नाटक राज्य में स्थित है। वहाँ के वर्तमान मंदिरों में होयसलेश्वर होयसलेश्वर का प्राचीन मंदिर सर्वाधिक प्रसिद्ध है, जिसका निर्माण विष्णुवर्धन के शासन काल में हुआ। यह 160 फुट लम्बा तथा 122 फुट चौड़ा है। इसमें शिखर नहीं मिलता। इसकी दीवारों पर अद्भुत मूर्तियाँ बनी हुई हैं, जिनमें देवताओं, मनुष्यों एवं पशु-पक्षियों आदि सबकी मूर्तियाँ हैं। 

विष्णुवर्द्धन ने 1117 ई. में बेलूर में चेन्नाकेशव मंदिर का भी निर्माण करवाया था। वह 178 फुट लंबा तथा 156 फुट चौड़ा है। मंदिर के चारों ओर वेष्टिनी है, जिसमें तीन तोरण बने हैं। तोरण-द्वारों पर रामायण तथा महाभारत से लिये गये अनेक सुन्दर दृश्यों का अंकन हुआ है। मंदिर के भीतर भी कई मूर्तियाँ बनी हुयी हैं। इनमें सरस्वती देवी का नृत्य मुद्रा में बना मूर्ति-चित्र सर्वाधिक सुन्दर एवं चित्ताकर्षक है। होयसल मंदिर अपनी निर्माण-शैली, आकार-प्रकार एवं सुदृढता के लिये प्रसिद्ध हैं।

श्रेणी:साम्राज्य
श्रेणी:दक्षिण भारत
श्रेणी:भारत का इतिहास
केवट (रामायण)

Kewat रामायण का एक पात्र है जिसने वनगमन के समय राम, सीता और लक्ष्मण को अपनी नाव में बैठाकर गंगा पार करवाया था। इस कथा का वर्णन रामायण के अयोध्याकाण्ड में किया गया है।
केवट हरीवंश कीर समाज का था।
केवट श्री रामचन्द्र का अनन्य भक्त था। कहा जाता है कि सृष्टि के आरम्भ में जब सम्पूर्ण जगत जलमग्न था केवट का जन्म कछुवे की योनि में हुआ। उस योनि में भी उसका भगवान के प्रति अत्यधिक प्रेम था। अपने मोक्ष के लिये उसने शेष शैया पर शयन करते हुये भगवान विष्णु के अँगूठे का स्पर्श करने का असफल प्रयास किया था , क्योंकि उस समय वो शेष-नाग के फुंकार के कारण उनके चरण स्पर्श नहीं कर पाया था तब विष्णु भगवान ने उनको कहा था कि त्रेतायुग में उनको यह अवसर देंगे उसके बाद एक युग से भी अधिक काल तक अनेक जन्म लेकर उसने भगवान की तपस्या की और अन्त में त्रेता युग में केवट के रूप में जन्म लेकर भगवान विष्णु, जो कि राम के रूप में अवतरित हुये थे उनकी केवट ने चरण धो कर उनकी सेवा की थी 

 संदर्भ 
श्रेणी:रामायण के पात्र
भस्मासुर

भस्मासुर हिन्दू पौराणिक कथाओं में वर्णित एक ऐसा राक्षस था जिसे स्वयं भगवान शिव का वरदान था कि वो जिसके सिर पर हाथ रखेगा, वह भस्म हो जाएगा।
किंवदंती
जबकि भस्मासुर एक ऐसा चरित्र है जो पुराणों में प्रकट नहीं होता है, क्षेत्रीय साहित्य में उसकी कहानी का उल्लेख है।  कहा जाता है कि असुर का जन्म शिव के शरीर पर भस्म धूल (राख) से हुआ था।  उसके प्रति राक्षस की महान भक्ति से प्रसन्न होकर, शिव अपनी पसंद का वरदान देने के लिए तैयार हो गए।  भस्मासुर ने किसी के भी सिर पर हाथ रखने के लिए उसे जलाने की शक्ति मांगी।  शिव ने उसे यह प्रदान किया।  भस्मासुर वरदान से अभिमानी हो गया, और कहा जाता है कि वह पूरी दुनिया के लिए एक बुरा सपना बन गया।  विष्णु ने आकर्षक मोहिनी, एक आकर्षक नर्तकी का रूप धारण किया, जिसने उन्हें अपने आकर्षण से आकर्षित किया, और मुक्तान्त्य नामक एक नृत्य की शुरुआत की।  इस नृत्य के दौरान भस्मासुर को अपने ही सिर पर हाथ रखने के लिए मजबूर होना पड़ा।  जिस क्षण उसका हाथ उसके सिर पर लगा, वह जलकर राख हो गया।

नृत्य
thumb|Bhasmasura and Mohini as depicted in यक्षगाना

लोकप्रिय कहानी के आधार पर, नर्तक अलग-अलग मुद्राएँ अपनाते हैं, जिसके कारण अंततः वे अपने दोनों हाथों को अपने सिर पर घुमाते हैं।  भस्मासुर का अभिनय करने वाले नर्तक को पंक्ति के अंत में रखा जाता है और वह अपने हाथों को अपने सिर पर घुमाने वाला अंतिम नर्तक होता है। 
 
भस्मासुर-प्रकार की मुद्रा - एक हाथ सिर के ऊपर और दूसरा पीठ के पीछे - भोजपुरी क्षेत्र में महिलाओं के नृत्य में भी आम है और, विस्तार से, इंडो-कैरिबियन समाज में, जहां यह चटनी की एक विशिष्ट विशेषता है।  नृत्य।  कुछ इंडो-कैरेबियन दावा करते हैं कि यह मुद्रा भस्मासुर मिथक से संबंधित है।
अन्य संस्करण
रामायण के थाई संस्करण, रामकीर्ति में, भस्मासुर को रावण के साथ जोड़ा गया है (रामकीर्ति में थोत्सकन)
सन्दर्भ

बाहरी कड़ियाँ

 द टेल ऑफ़ चाओर्टन, क्रुथ और ब्रार्टवोर

श्रेणी:असुर
श्रेणी:हिन्दू कथाएं